3. ลักษณะการประกอบธุรกิจ

3.1 ประวัติความเป็นมาและพัฒนาการที่สำคัญ

3.1.1 ประวัติความเป็นมา

บริษัท อินเตอร์เนชั่นแนล รีเสริช คอร์ปอเรชั่น จำกัด (มหาชน) (“บริษัท” หรือ “IRCP”)
ก่อตั้งโดยผู้บริหาร

คนไทย ซึ่งได้จดทะเบียนจัดตั้งบริษัทขึ้นเมื่อวันที่ 29 สิงหาคม 2529 ด้วยทุนจดทะเบียน 1 ล้านบาท
โดยได้เริ่มต้นประกอบธุรกิจจากการเป็นผู้ผลิตการ์ดแสดงผลภาษาไทยที่ใช้ในเครื่องคอมพิวเตอร์
และต่อมาได้ขยายธุรกิจในสายงานด้านไอทีอย่างต่อเนื่อง

ปี 2533 บริษัทได้ร่วมมือกับบริษัท Microsoft Corporation ประเทศสหรัฐอเมริกา
(Microsoft USA) พัฒนาเทคโนโลยีระบบภาษาไทยสำหรับระบบปฏิบัติการ เริ่มตั้งแต่
Microsoft DOS, Microsoft Windows 95/98 เรื่อยมาจนถึง Microsoft Windows NT
server/ Workstation และปี 2536 บริษัทได้รับการแต่งตั้งให้เป็นผู้ผลิตซ้ำซอฟต์แวร์ของ
Microsoft แต่เพียงผู้เดียวในประเทศไทย

ปี 2538 บริษัทเริ่มดำเนินธุรกิจด้านที่ปรึกษาและการรวบรวมระบบคอมพิวเตอร์
โดยเข้าร่วมประมูลโครงการของภาครัฐและเอกชน

ปี 2540 บริษัทได้ขยายการลงทุนในธุรกิจไอที โดยเข้าไปถือหุ้นร้อยละ 99.99 ในบริษัท ไอที
ดิสทริบิวชั่น จำกัด ซึ่งเป็นบริษัทที่ทำธุรกิจด้านการจัดจำหน่ายสินค้าไอทีและอุปกรณ์ต่อพ่วง

ปี 2542 ขยายธุรกิจพัฒนาซอฟต์แวร์โดยการลงทุนในบริษัท อินเตอร์เนชั่นแนล ซอฟต์แวร์
เดเวลลอปเม้นท์ จำกัด ถือหุ้นร้อยละ 99.99

ปี 2544 ได้เข้าไปลงทุนในบริษัท ไออาร์ซี เทคโนโลยี จำกัด ในสัดส่วนร้อยละ 29.99 และปี
2545 - 2546

ได้เพิ่มสัดส่วนการลงทุนเป็นร้อยละ 49.99 และร้อยละ 50 ตามลำดับ และต่อมาในปี 2548
บริษัทได้จำหน่ายเงินลงทุนในบริษัทนี้ให้แก่ผู้ถือหุ้นอีกฝ่ายหนึ่งไป โดยมีกำไรจากการขายหน่วยลงทุน
2.56 ล้านบาท

ปี 2547 บริษัทได้เห็นความสำคัญในการขยายการให้บริการสารสนเทศแบบครบวงจร
จึงมีมติจัดตั้งบริษัทย่อยขึ้นอีก 1 บริษัท คือ บริษัท อินเทลลิเจ็นท์ เอ็นเตอร์ไพรส์ คอมพิวติ้ง จำกัด
ซึ่งบริษัทได้เข้าไปถือหุ้นร้อยละ 60 และต่อมาในปี 2549 บริษัทได้เข้าซื้อหุ้นเพิ่มทุนอีก
ทำให้บริษัทมีสัดส่วนถือหุ้นร้อยละ 92

ปี 2552 บริษัทได้ยกเลิกสายธุรกิจภูมิศาสตร์สารสนเทศ
และสายธุรกิจบริการให้คำปรึกษาพัฒนาระบบสารสนเทศ (บริษัท อินเทลลิเจ็นท์ เอ็นเตอร์ไพรส์
คอมพิวติ้ง จำกัด: INEC) เนื่องจากเล็งเห็นว่าเป็นสายธุรกิจที่ไม่มีงานโครงการรองรับในอนาคต
และเป็นสายธุรกิจที่ไม่สามารถสร้างกำไรให้แก่บริษัทได้

ปี 2553 มีการขยายธุรกิจ โดยการลงทุนในบริษัท ทีวีเทเลคอม จำกัด ถือหุ้นร้อยละ 99.99
ด้วยวิธีการเข้าซื้อกิจการเนื่องจากเห็นว่าธุรกิจดังกล่าวจะสนับสนุนให้กลุ่มบริษัทมีธุรกิจด้านเทเลคอมแบบครบวงจร

ปี 2553 บริษัทได้เพิ่มสายธุรกิจการให้บริการด้านสารสนเทศแบบครบวงจร
โดยใช้ชื่อบริษัทอินเทลลิเจ็นท์ เอ็นเตอร์ไพรส์ คอมพิวติ้ง จำกัด: INEC เนื่องจากเมื่อปี 2552
ได้มีการยกเลิกสายธุรกิจ ในบริษัทนี้ไป แต่ตัวบริษัทยังคงอยู่ ต่อมาในช่วงปลายปี 2553
จึงมีการนำสายธุรกิจด้านการบริการกลับมาอีกครั้งในชื่อบริษัทเดิม

ปี 2554 ในช่วงปลายปีบริษัทได้เพิ่มสายธุรกิจสินค้าเพื่อความมั่นคงซึ่งจำหน่าย ให้คำปรึกษา
เกี่ยวกับเครื่องมือ อุปกรณ์ โปรแกรม
ที่เกี่ยวข้องกับความมั่นคงปลอดภัยและการรักษาความสงบเรียบร้อยภายในประเทศ
เพื่อตอบสนองความต้องการของหน่วยงานภาครัฐที่มีมากขึ้นอันเป็นผลพวงจากความเจริญก้าวหน้าทางเทคโนโลยีที่สามารถนำมาใช้ในการก่อความไม่สงบได้

ปี 2555 บริษัทได้ยกเลิกสายธุรกิจสินค้าเพื่อความมั่นคง เนื่องจากไม่ทำรายได้มากนัก
แต่บริษัทยังคงมุ่งเน้นการพัฒนาธุรกิจด้านโทรคมนาคม ซึ่งมีการเติบโตค่อนข้างสูง

ปี 2555 ในช่วงปลายปี บริษัทได้ยกเลิกชื่อกลุ่มธุรกิจระบบเครือข่ายสารสนเทศ (Network
Business Sector: NW) โดยปรับเปลี่ยนชื่อให้สอดคล้องกับผลิตภัณฑ์ที่มุ่งเน้น
จึงนำกลุ่มธุรกิจนี้ไปรวมกับกลุ่มธุรกิจโครงการเทคโนโลยีสารสนเทศระดับองค์กรภายใต้ชื่อเดิมคือ
Enterprise Information Technology Business Department: EIT

3.1.2 พัฒนาการที่สำคัญในช่วง 5 ปีที่ผ่านมา

-   ด้านการดำเนินธุรกิจ

กลุ่มบริษัท

เมษายน 2546 บริษัทได้รับการรับรองคุณภาพมาตรฐาน ISO 9001:2000 จาก SGS

สิงหาคม 2549 บริษัทปรับโครงสร้างองค์กรใหม่ เพื่อเพิ่มประสิทธิภาพในการทำงาน
ลดกระบวนการทำงาน

  ที่ซับซ้อน และเสริมสร้างความสามารถในการแข่งขันทางธุรกิจ

มิถุนายน 2551 บริษัทปรับโครงสร้างองค์กรใหม่ เพื่อให้สอดคล้องกับแผนธุรกิจปี 2551

ตุลาคม 2551 บริษัทมีการแต่งตั้งคณะทำงาน CMMI
เพื่อให้สอดคล้องกับนโยบายบริษัทที่ต้องการยกระดับมาตรฐานการพัฒนาซอฟต์แวร์
เพื่อลดต้นทุนการพัฒนาและเพิ่มโอกาสในการขยายงานสู่ต่างประเทศต่อไป

มกราคม 2552 บริษัทได้รับรองมาตรฐาน CMMI Level 3

มิถุนายน 2553 ปรับเปลี่ยนโครงสร้างองค์กร ในระดับบริหาร
โดยมีการเปลี่ยนแปลงตำแหน่งประธานเจ้าหน้าที่บริหาร (Chief Executive Officer: CEO)

เมษายน 2554 ปรับเปลี่ยนโครงสร้างองค์กร ในระดับคณะกรรมการบริษัท
โดยมีการเพิ่มจำนวนกรรมการบริษัทอีก 1 ท่าน
เพื่อร่วมบริหารงานรองรับการเติบโตของบริษัทได้ดีขึ้น

เมษายน 2555 ปรับเปลี่ยนโครงสร้างองค์กร ในระดับคณะกรรมการบริษัท
โดยมีการเปลี่ยนกรรมการอิสระ ที่ออกเนื่องจากครบวาระจำนวน 1 ท่าน
และเชิญกรรมการเข้าใหม่มาดำรงตำแหน่งเป็นกรรมการอิสระ จึงได้จำนวนกรรมการเท่าเดิม

ธันวาคม 2555 ปรับเปลี่ยนโครงสร้างองค์กร ในระดับคณะกรรมการบริษัท
โดยมีการแต่งตั้งคณะกรรมการสรรหาและพิจารณาค่าตอบแทน
เพื่อพิจารณาสรรหาบุคคลเข้าดำรงตำแหน่งกรรมการ และพิจารณาผลประโยชน์และค่าตอบแทนต่างๆ
ที่กรรมการได้รับ เพื่อความโปร่งใสและเป็นหลักการกำกับดูแลกิจการที่ดี (Corporate
Governance)

กลุ่มธุรกิจระบบเทคโนโลยีสารสนเทศและการสื่อสาร (System Integration Business
Department: SI)

สายธุรกิจโทรคมนาคม (Telecom Sector: Telecom)

มิถุนายน 2546 บริษัทชนะงานประมูลโครงการจัดทำระบบบัญชีและระบบงบประมาณ
โดยใช้โปรแกรมคอมพิวเตอร์สำเร็จรูป (ระบบ ERP) ของบริษัท กสท โทรคมนาคม จำกัด
(มหาชน) ซึ่งมีมูลค่าโครงการกว่า 168 ล้านบาท

ตุลาคม 2549 บริษัทร่วมกับบริษัท ซีเมนส์ จำกัด และบริษัท ซีเมนส์ อินฟอร์เมชั่น ซิสเต็มส์ จำกัด
ในนาม “กิจการร่วมค้า ไอ. เอส. ยู.”
ได้ชนะงานประมูลโครงการระบบวางแผนทรัพยากรขององค์กรสำหรับการไฟฟ้าฝ่ายผลิตแห่งประเทศไทย
(EGAT-ERP) ซึ่งมีมูลค่าโครงการรวม 890 ล้านบาท

มิถุนายน 2550 บริษัทชนะงานประมูลโครงการระบบธนาณัติออนไลน์
และระบบรับชำระเงินทางไปรษณีย์ (Pay at Post) ซึ่งมีมูลค่าโครงการ 52 ล้านบาท

ธันวาคม 2550 บริษัทชนะงานประมูลโครงการจ้างเหมาพัฒนาระบบคลังข้อมูล/เหมืองข้อมูล (Data
Warehouse/Data Mining) ของบริษัท กสท โทรคมนาคม จำกัด (มหาชน)
ซึ่งมีมูลค่าโครงการกว่า 190 ล้านบาท

สิงหาคม 2552 บริษัทได้รับงานจ้างติดตั้งอุปกรณ์ระบบโทรศัพท์เคลื่อนที่ 3G-TOT จำนวน 286
สถานี ของบริษัท โนเกีย ซีเมนส์ เน็ตเวร์คส (ประเทศไทย) จำกัด มูลค่าโครงการ 80 ล้านบาท

ธันวาคม 2552 บริษัทชนะงานประมูลโครงการจ้างจัดทำระบบ Next Generation Network
(NGN)

  จำนวน 1 ระบบ ของบริษัท กสท โทรคมนาคม จำกัด (มหาชน) มูลค่าโครงการ 309 ล้านบาท

เมษายน 2553 บริษัทได้งาน จ้างจัดทำระบบ Mobile Number portability
databaseของบริษัท ทีโอที จำกัด (มหาชน) มูลค่าโครงการ 59 ล้านบาท

กันยายน 2553 บริษัทได้งานจ้างเหมาติดตั้งอุปกรณ์ MNP Gateway สำหรับเชื่อมต่อ Clearing
House และพัฒนาระบบบิลลิ่งเพื่อรองรับ MNP ของบริษัท ทีโอที จำกัด (มหาชน) มูลค่าโครงการ
59 ล้านบาท

มีนาคม 2554 บริษัทได้งานจ้างเหมาติดตั้งอุปกรณ์ระบบ IMS ของหน่วยงาน การไฟฟ้าส่วนภูมิภาค
ซึ่งมีมูลค่าโครงการ 282 ล้านบาท

พฤศจิกายน 2555 ได้งานโครงการปรับปรุงอุปกรณ์ระบบ STP เพื่อรองรับ TOT 3G จำนวน 1
ล้านเลขหมาย ของบริษัท ทีโอที จำกัด (มหาชน) มูลค่าโครงการ 39.79 ล้านบาท
และงานจ้างจัดทำรถเคลื่อนที่เพื่อจัดทำข้อมูลแผนที่ภูมิสารสนเทศ
ของกระทรวงวิทยาศาสตร์และเทคโนโลยี มูลค่าโครงการ 64 ล้านบาท

กลุ่มธุรกิจระบบเทคโนโลยีสารสนเทศและการสื่อสาร (System Integration Business
Department: SI)

สายธุรกิจโครงการเทคโนโลยีสารสนเทศระดับองค์กร (Enterprise Information
Technology Business Sector: EIT)

2552 บริษัทได้เปิดสายธุรกิจโครงการเทคโนโลยีสารสนเทศระดับองค์กรขึ้น
เพื่อรองรับธุรกิจด้านการออกแบบติดตั้ง
บริการให้คำปรึกษาและแก้ไขปัญหาด้านระบบเทคโนโลยีสารสนเทศระดับองค์กร
และงานด้านไอทีแบบครบวงจร

2553 บริษัทได้เชิญผู้เชี่ยวชาญเฉพาะทางมาเป็นผู้บริหารหน่วยงาน
เพื่อเพิ่มศักยภาพให้หน่วยงานยิ่งขึ้น

2554 บริษัทได้งานจ้างเหมา Upgrade Data warehouse ของ บริษัท กสท โทรคมนาคม จำกัด
(มหาชน) ซึ่งมีมูลค่าโครงการกว่า 47.6 ล้านบาท

2554 บริษัทได้งานบำรุงรักษาระบบเครือข่าย ของ การไฟฟ้าฝ่ายผลิตแห่งประเทศไทย
มูลค่าโครงการ 16.49 ล้านบาท และงานจ้างบำรุงรักษาฮาร์ตแวร์พร้อมอุปกรณ์ของระบบ ERP
มูลค่าโครงการ 17.82 ล้านบาท

2555 โครงการที่ทำรายได้โดดเด่นในปีนี้คือโครงการบำรุงรักษา ERP/ HW ของ
การไฟฟ้าฝ่ายผลิตแห่งประเทศไทย ซึ่งมีมูลค่าโครงการ 69.99 ล้านบาท

สายธุรกิจการผลิตซ้ำซอฟต์แวร์ (Authorized Replication: AR)

ธันวาคม 2546 บริษัทได้รับการรับรองมาตรฐาน ISO 9001:2000 จาก SGS ทั้งของ UKAS และ
NAC

ทุกสายการผลิตของหน่วยงาน

กันยายน 2547 บริษัทได้รับรางวัล Commitment to Excellence จากไมโครซอฟต์
จากการประชุม Worldwide AR Conference Y2004 ที่รัฐฮาวาย ประเทศสหรัฐอเมริกา

พฤศจิกายน 2547 บริษัทเริ่มพัฒนา Firmware ภาษาไทย ให้กับบริษัท ฟูจิฟิล์ม (ประเทศไทย)
เพื่อรองรับเมนูภาษาไทยสำหรักล้องดิจิตอลของฟูจิ

พฤษภาคม 2548 บริษัทเริ่มสายการผลิตการอัพเกรด Firmware สำหรับกล้องดิจิตอลของ FUJI
เป็นครั้งแรก โดยเริ่มที่รุ่น F10 ซึ่งบริษัท เป็นผู้ให้บริการรายเดียวให้กับฟูจิฟิล์ม (ประเทศไทย)
จนถึงปัจจุบัน

เมษายน - ธันวาคม 2549 บริษัทได้รับรางวัล SBC AR Performance Award จากไมโครซอฟต์
จากการที่สามารถเปลี่ยนแปลงขบวนการผลิตให้สอดคล้อง
และสนับสนุนการเปลี่ยนวิธีการจัดจำหน่ายซอฟต์แวร์ประเภท OEM ของไมโครซอฟต์ ให้เป็นแบบ
Type 1 Billing ที่เริ่มมาตั้งแต่เดือนเมษายน 2549 ได้อย่างต่อเนื่องทุกเดือน

มกราคม - ธันวาคม 2550 บริษัทยังคงได้รับรางวัล SBC AR Performance Award
จากไมโครซอฟต์ จากการที่สามารถดำเนินการปรับปรุงอย่างต่อเนื่อง
และคงไว้ซึ่งระบบที่สามารถรองรับการเปลี่ยนแปลงของผลิตภัณฑ์ของไมโครซอฟต์ได้อย่างต่อเนื่องทุกเดือน

มกราคม - ธันวาคม 2551 บริษัทมีนโยบายการตลาดที่มุ่งเน้นทางด้านการผลิตซ้ำซอฟต์แวร์ของ
Microsoft เป็นแกน นอกจากนี้สายธุรกิจ AR ยังจัดให้มีขั้นตอนการทำงานที่เป็นระบบ
มีระบบการตรวจสอบคุณภาพมีการจัดทำแบบสำรวจความพึงพอใจจากลูกค้าสม่ำเสมอ

พฤศจิกายน 2552 พัฒนาและเริ่มใช้ระบบการรับคำสั่งอซื้สินค้าทางเว็บไซต์ (Online Ordering)

มกราคม - ธันวาคม 2553
ภาครัฐได้มีมาตรการในการปราบปรามซอฟต์แวร์ละเมิดลิขสิทธิ์ซึ่งส่งผลดีต่อตลาดซอฟต์แวร์และธุรกิจผลิตซ้ำซอฟต์แวร์ของสายธุรกิจ
AR โดยรวม

มกราคม - ธันวาคม 2554 บริษัทมีปรับเปลี่ยนกระบวนการรับคำสั่งซื้อเป็นแบบ paperless
มีการติดตามสถานะของการผลิตแต่ละขั้นตอนแบบออนไลน์
ซึ่งช่วยลดค่าใช้จ่ายในกระบวนการผลิตและการตรวจสอบ

ธันวาคม 2554 – มีนาคม 2555 ผลกระทบจากเหตุการณ์น้ำท่วมใหญ่ปลายปี 2554
ส่งผลให้เกิดการขาดแคลนของฮาร์ดไดร์ฟ ซึ่งเป็นส่วนประกอบหลักของเครื่องคอมพิวเตอร์
และได้ส่งผลกระทบต่อเนื่องมายังซอฟต์แวร์ของไมโครซอฟท์ ทำให้ในปี 55
ก็มีการเติบโตลดลงจากปี 54 ถึง 12%

สายธุรกิจช่องทางจัดจำหน่ายสินค้าไอทีประเภทผลิตภัณฑ์ระดับองค์กร (IT Distribution
Company: ITDC)

กรกฎาคม 2546 บริษัท ได้จัดตั้งสายธุรกิจช่องทางจัดจำหน่ายสินค้าไอทีประเภท Professional
Products (PD) ดำเนินงานโดย บริษัท ไอที ดิสทริบิวชั่น จำกัด (ITDC)
ดำเนินธุรกิจด้านการจัดจำหน่ายสินค้า ไอทีและอุปกรณ์เครือข่ายให้แก่ผู้จำหน่าย (Reseller) และ
ผู้รวบรวมระบบ (System Integrator) โดยบริษัท
ได้รับการแต่งตั้งให้เป็นผู้แทนจัดจำหน่ายสินค้า จาก บริษัท แพคเก็ตเทียร์ อิงค์

2548 บริษัท
ได้รับการแต่งตั้งให้เป็นผู้แทนจัดจำหน่ายสินค้าระบบการรักษาความปลอดภัยข้อมูลและเครือข่าย
จากบริษัท Fortinet, Inc, USA, และระบบช่วยการพิมพ์ที่สถานีห่างไกลจากบริษัท Thinprint
GmbH, Germany

2549 บริษัท ได้รับการแต่งตั้งให้เป็นผู้แทนจัดจำหน่ายสินค้าระบบความปลอดภัยข้อมูล จากบริษัท
Bit Defender

2551 บริษัท
ได้รับการแต่งตั้งให้เป็นผู้แทนจัดจำหน่ายสินค้าระบบอุปกรณ์เครือข่ายและระบบความปลอดภัยข้อมูลและเครือข่าย
จากบริษัท Enterasys Networks, USA, ระบบเครือข่ายไร้สายที่มีความปลอดภัยสูงจากบริษัท
Aruba Networks, USA, ระบบอุปกรณ์สายเคเบิ้ล จากบริษัท CommScope Inc, USA,
ระบบการบริหารการใช้แบนด์วิธและการทำงานผ่านเครือข่าย จากบริษัท Blue Coat System
Inc, USA

2554 ช่วงปลายปี
บริษัทได้รับการแต่งตั้งให้เป็นตัวแทนเพื่อจำหน่ายสินค้าระบบสายส่งสัญญาณและระบบจัดการของ
Schneider ซึ่งเป็นบริษัทเทคโนโลยี่ชั้นนำของ Europe

2555 บริษัทเป้าหมายที่จะขยายตลาดไปในต่างจังหวัด และประเทศใกล้เคียงที่กำลังเติบโตเช่น
พม่า ลาว และกัมพูชา
โดยการมีบุคคลากรประจำในพื้นที่เพื่อเป็นตัวแทนของบริษัทในการศึกษาความต้องการของตลาดและพัฒนาโอกาสในการทำธุรกิจ
ซึ่งได้เริ่มทำที่ภาคตะวันออกเฉียงเหนือ ก่อนเป็นพื้นที่แรกและมีแผนจะขยายไปสู่พื้นที่ภาคตะวันออก
ภาคเหนือ ภาคใต้ ประเทศพม่า ประเทศลาว และประเทศกัมพูชาต่อไป

สายธุรกิจการพัฒนาซอฟต์แวร์ (International Software Development: ISD)

กุมภาพันธ์ 2546 บริษัท ได้เข้าร่วมลงทุนในบริษัท อินเตอร์เนชั่นแนล ซอฟต์แวร์ เดเวลลอปเม้นท์
จำกัด โดยมีสัดส่วนการถือหุ้น ร้อยละ 60 จากทุนชำระแล้วรวม 5 ล้านบาท

พฤศจิกายน 2546 บริษัท ได้เพิ่มสัดส่วนการถือหุ้นร้อยละ 60 เป็นร้อยละ 99.99
โดยมีการซื้อหุ้นตามมูลค่าทางบัญชี

กันยายน 2548 บริษัท ได้เพิ่ม Solution ด้าน Business Intelligence ให้กับลูกค้า
Government โดยใช้ผลิตภัณฑ์ SAS

มิถุนายน 2550 บริษัท ได้เพิ่ม Solution ด้าน Business Process Management
ให้กับลูกค้าโดยใช้ผลิตภัณฑ์ K2.NET

2552 ในปี 2552 ทาง ISD ได้รับความไว้วางใจจากลูกค้าเดิม เช่น บมจ ธนาคารกิสกรไทย,
บริษัท ไทยออโตเซลล์ จำกัด ให้พัฒนาเพิ่มเติมระบบงานเดิม
ให้มีขีดความสามารถเพิ่มขึ้นทันต่อการเปลี่ยนแปลงของธุรกิจ อย่างต่อเนื่องตลอดทั้งปี

2555 บริษัทอยู่ในระหว่างการขอยกเลิกบัตรส่งเสริมการลงทุน
เนื่องจากเงื่อนไขบัตรส่งเสริมต้องมีการลงทุนและได้รับใบรับรองมาตรฐานด้าน CMMI
ซึ่งจะทำให้บริษัทมีค่าใช้จ่ายในการได้มาสูง

สายธุรกิจบริการให้คำปรึกษา พัฒนาระบบสารสนเทศ (Intelligent Enterprise
Computing: INEC)

พฤศจิกายน 2547 คณะกรรมการบริษัท ได้มีมติให้จัดตั้งสายธุรกิจพัฒนาระบบเทคโนโลยีสารสนเทศ

ธันวาคม 2547 บริษัท ได้จัดตั้งสายธุรกิจพัฒนาระบบสารสนเทศ (INEC) ขึ้นเพื่อพัฒนาซอฟต์แวร์

ตามความต้องการของลูกค้า และการติดตั้งระบบซอฟต์แวร์ โดยถือหุ้นร้อยละ 60 ของบริษัท
อินเทลลิเจ็นท์ เอ็นเตอร์ไพรส์ คอมพิวติ้ง จำกัด ทำให้ INEC มีสถานะเป็นบริษัทย่อย

กุมภาพันธ์ 2549 คณะกรรมการมีมติให้เข้าซื้อหุ้นเพิ่มทุนทั้งหมด ของบริษัท อินเทลลิเจ็นท์
เอ็นเตอร์ไพรส์ คอมพิวติ้ง จำกัด และทำให้บริษัท ถือหุ้นเป็นร้อยละ 92

ตุลาคม 2550 บริษัท ได้เข้าร่วมโครงการรับรองคุณภาพ CMMi ของเขตอุตสาหกรรมซอฟต์แวร์ไทย
เพื่อเพิ่มประสิทธิภาพในการพัฒนาระบบงานให้มีความน่าเชื่อถือในระดับสากล

2553 บริษัทได้เน้นธุรกิจการให้บริการ (Service) และดูแลรักษาระบบ (MA) ชัดเจนมากขึ้น

2554 บริษัทได้งานปรับปรุงระบบ Data Warehouse / Data Mining ของหน่วยงาน บริษัท
กสท โทรคมนาคม จำกัด (มหาชน) ซึ่งมีมูลค่าโครงการ 50.9 ล้านบาท

2554 บริษัทได้งานปรับปรุงระบบ Data Warehouse / Data Mining ของหน่วยงาน บริษัท
กสท โทรคมนาคม จำกัด (มหาชน) ซึ่งมีมูลค่าโครงการ 50.9 ล้านบาท

2555 บริษัทได้รับโอนย้านพนักงานด้านวิศวกรจาก บมจ.อินเตอร์เนชั่นแนล รีเสริช คอร์ปอเรชั่น
(IRCP) เพื่อมุ่งเน้นการให้บริการและสร้างมูลค่าเพิ่มให้กับบริษัทแม่
ทั้งยังส่งเสริมพนักงานให้ได้รับความก้าวหน้าและแข่งขันกับพนักงานเองและคู่แข่งขันได้

สายธุรกิจระบบสนับสนุนธุรกิจโทรคมนาคม (TV Telecom Company: TVT)

เมษายน 2553 บริษัท IRCP ได้เข้าซื้อบริษัท TVT มาเพื่อพัฒนาธุรกิจ โดยเป็นการลงทุน
ถือหุ้นร้อยละ 99.99

ธันวาคม 2553 ในปีแรกที่ IRCP เข้ามาบริหารงาน สามารถทำให้บริษัทมียอดขายกว่า 170
ล้านบาท

2553 – 2554 บริษัทได้งานจัดหาอุปกรณ์สำหรับติดตั้งโครงข่าย MSAN ให้กับบริษัท จัสมิน
อินเตอร์เนชั่นแนล จำกัด (มหาชน) มูลค่าโครงการกว่า 100 ล้านบาท

2555 – 2556
บริษัทได้งานจ้างบำรุงรักษาและซ่อมแซมแก้ไขระบบใบแจ้งหนี้สำหรับโทรศัพท์เคลื่อนที่ระบบ 3G
ของบริษัท ทีโอที จำกัด (มหาชน) มูลค่าโครงการ 29 ล้านบาท

-   ด้านเงินทุน

ธันวาคม 2545 ที่ประชุมวิสามัญผู้ถือหุ้น ครั้งที่ 1/2545 มีมติเพิ่มทุนจดทะเบียนจาก 42 ล้านบาท
เป็น 84 ล้านบาท โดยการออกหุ้นสามัญเพิ่มทุนจำนวน 42 ล้านบาท เสนอขายให้กับผู้ถือหุ้นเดิม
โดยจดทะเบียนชำระแล้วทั้งจำนวน

กุมภาพันธ์ 2546 ที่ประชุมวิสามัญผู้ถือหุ้น ครั้งที่ 1/2546 มีมติให้บริษัท แปรสภาพเป็นบริษัทมหาชน
และเพิ่มทุนจดทะเบียนจาก 84 ล้านบาท เป็น 110 ล้านบาท โดยออกหุ้นสามัญใหม่จำนวน 13
ล้านหุ้น มูลค่าที่ตราไว้หุ้นละ 2 บาท เพื่อเสนอขายให้ประชาชนทั่วไป และแก้ไขชื่อจาก

“บริษัท อินเตอร์เนชั่นแนล รีเสริช คอร์ปอร์เรชั่น จำกัด” เป็น

“บริษัท อินเตอร์เนชั่นแนล รีเสริช คอร์ปอเรชั่น จำกัด (มหาชน)”

กรกฎาคม 2546 บริษัท ได้เข้าจดทะเบียนในตลาดหลักทรัพย์ใหม่ (MAI) เมื่อวันที่ 31 กรกฎาคม
2546

กันยายน 2547 ตามมติที่ประชุมวิสามัญผู้ถือหุ้น ครั้งที่ 1/2547 เมื่อวันที่ 17 กันยายน 2547
ที่ประชุมมีมติให้บริษัท เพิ่มทุนจดทะเบียนจาก 110,000,000 บาท เป็น 184,060,000 บาท
คิดเป็นเงินเพิ่มทุนจำนวน 74,060,000 บาท เป็นจำนวนหุ้นเพิ่มทุน 37,030,000 หุ้น
มูลค่าหุ้นที่ตราไว้หุ้นละ 2 บาท
โดยจัดสรรหุ้นเพื่อการออกและเสนอขายหุ้นสามัญที่ออกใหม่ให้กับผู้ลงทุนโดยเฉพาะเจาะจง ไม่เกิน
35 ราย จำนวน 7,000,000 หุ้น
เพื่อรองรับการออกและเสนอขายใบสำคัญแสดงสิทธิซื้อหุ้นสามัญให้กับผู้ถือหุ้นเดิมจำนวน
27,280,000 หุ้น และเพื่อการออกและเสนอขายหุ้นสามัญต่อกรรมการและพนักงานของบริษัท
ไม่เกิน 35 ราย จำนวน 2,750,000 หุ้น

พฤศจิกายน 2547 ตามมติที่ประชุมคณะกรรมการบริษัท ครั้งที่ 5/2547 เมื่อวันที่ 12 พฤศจิกายน
2547 มีมติให้

-   เสนอขายหุ้นสามัญที่ออกใหม่ให้กับผู้ลงทุนโดยเฉพาะเจาะจงไม่เกิน 35 ราย จำนวน
    7,000,000 หุ้น มูลค่าที่ตราไว้หุ้นละ 2 บาท ให้แก่ นายวิชัย พูลวรลักษณ์ จำนวน
    3,000,000 หุ้น นางนลินรัตน์ พูลวรลักษณ์ จำนวน 3,000,000 หุ้น และนายวิชิต
    เครือวัฒนกุล จำนวน 1,000,000 หุ้น ณ ราคาเสนอขายหุ้นละ 7.70 บาท
    โดยได้รับชำระเต็มจำนวนเมื่อวันที่ 17 ธันวาคม 2547 รวมเป็นเงินที่จะได้รับทั้งสิ้น
    53,900,000 บาท

-   อนุมัติการลงทุนจัดตั้งบริษัทย่อยใหม่คือ “บริษัท อินเทลลิเจ็นท์ เอ็นเตอร์ไพรส์ คอมพิวติ้ง
    จำกัด” หรือ INEC ทุนจดทะเบียน 2 ล้านบาท สัดส่วนการถือหุ้นของบริษัทร้อยละ 60
    และกลุ่มผู้บริหาร INEC ร้อยละ 40
    โดยมีวัตถุประสงค์เพื่อขยายการให้บริการแบบครบวงจรในธุรกิจ Software Solution
    ซึ่งภายหลังการลงทุนดังกล่าวทำให้ INEC มีฐานะเป็นบริษัทย่อยของ IRCP
    โดยได้มีการจดทะเบียนจัดตั้งบริษัทย่อยขึ้นเมื่อวันที่ 3 ธันวาคม 2547

-   อนุมัติการลงนามบันทึกความร่วมมือ (MOU) กับบริษัท Scandent Group Pte.Ltd.,
    Singapore (SCANDENT) โดยทั้งสองฝ่ายจะร่วมมือกันเพื่อพัฒนาและขยายฐานการให้
    บริการ รวมไปถึงกิจกรรมการรวบรวมระบบ ผลิตภัณฑ์ โครงงานและระบบด้าน ICT

สิงหาคม 2548 บริษัท เซ็นสัญญาเป็นตัวแทนจำหน่ายสินค้าประเภท Advance Certified
Partner กับ บริษัท Huawei Technologies จำกัด ซึ่งเป็นผู้ผลิตอุปกรณ์ประเภทเน็ตเวิร์ค
จากประเทศสาธารณรัฐประชาชนจีน ภายใต้ความร่วมมือครั้งนี้ บริษัท ได้มอบหมายให้บริษัทย่อยคือ
บริษัท ไอที ดิสทริบิวชั่น จำกัด ซึ่งบริษัท ถือหุ้น 99.99% เป็นผู้ทำการตลาด
เพื่อสร้างความแข็งแกร่งด้วยการเพิ่มสินค้าที่หลากหลายและรองรับการขยายตลาดไอทีระดับองค์กร
อีกทั้งเป็นการเสริมศักยภาพให้กับบริษัท ด้วย

กันยายน 2552 บริษัท ITDC เพิ่มทุนจาก 5 ล้าน เป็น 10 ล้านบาท

เมษายน 2553 บริษัท IRCP ได้ลงทุนโดยการเข้าซื้อกิจการ บริษัท TVT โดยมีสัดส่วนการลงทุน
99.99%

-   ด้านสังคม

มีนาคม 2548 บริษัท ได้รับรางวัลธรรมาภิบาลดีเด่น (Good Governance Award) รางวัลที่ 1
ประจำปี 2547 จากสถาบันป๋วย อึ๊งภากรณ์
โดยเป็นรางวัลที่มอบให้กับหน่วยงานที่ยึดมั่นหลักการบริหารจัดการ ด้วยความซื่อสัตย์ โปร่งใส
มีความรับผิดชอบ มีคุณธรรมจริยธรรม

สิงหาคม 2555 บริษัททำกิจกรรมเพื่อสังคม เนื่องในโอกาสวันครบรอบการก่อตั้งบริษัท
โดยบริจาคเงิน และสิ่งของเครื่องใช้ต่าง รวมทั้งให้พนักงานเข้าร่วมกิจกรรม
เลี้ยงเด็กที่บ้านราชาวดีหญิง

3.2 ภาพรวมการประกอบธุรกิจของบริษัท และบริษัทย่อย

บริษัท อินเตอร์เนชั่นแนล รีเสริช คอร์ปอเรชั่น จำกัด (มหาชน) (“บริษัท” หรือ “IRCP”)
ปัจจุบันมีทุนจดทะเบียน 175.489 ล้านบาท ประกอบธุรกิจด้านเทคโนโลยีสารสนเทศอย่างครบวงจร
มีบริษัทย่อยที่ดำเนินงานภายใต้บริษัทฯใหญ่อีก 4 บริษัท ได้แก่ บริษัท ไอที ดิสทริบิวชั่น จำกัด บริษัท
อินเตอร์เนชั่นแนล ซอฟต์แวร์ เดเวลลอปเม้นท์ จำกัด บริษัทอินเทลลิเจ็นท์ เอ็นเตอร์ไพรส์
คอมพิวติ้ง จำกัด และบริษัท ทีวี เทเลคอม จำกัด บริษัทฯ ได้เข้าจดทะเบียนในตลาดหลักทรัพย์ใหม่
(MAI) เมื่อวันที่ 31 กรกฎาคม 2546 ปัจจุบันบริษัทฯ และบริษัทย่อย
ประกอบธุรกิจหลักทางด้านเทคโนโลยีสารสนเทศ โดยแบ่งโครงสร้างการดำเนินงานออกเป็น 7
สายธุรกิจหลัก (Business Unit) และดำเนินงานภายใต้บริษัทต่างๆ ดังนี้

+-------------+-------------------------------------+-----------------+
| ดำเนินการโดย | ชื่อบริษัท                              | จำนวนสายธุรกิจ    |
+-------------+-------------------------------------+-----------------+
| บริษัทใหญ่     | บริษัท อินเตอร์เนชั่นแนล รีเสริช คอร์ปอเรชั่น  | 3               |
|             | จำกัด (มหาชน)                        |                 |
+-------------+-------------------------------------+-----------------+
| บริษัทย่อย     | บริษัท ไอที ดิสทริบิวชั่น จำกัด              | 1               |
|             |                                     |                 |
|             | บริษัท อินเตอร์เนชั่นแนล ซอฟต์แวร์          | 1               |
|             | เดเวลลอปเม้นท์ จำกัด                   |                 |
|             |                                     | 1               |
|             | บริษัท อินเทลลิเจ็นท์ เอ็นเตอร์ไพรส์ คอมพิวติ้ง |                 |
|             | จำกัด                                | 1               |
|             |                                     |                 |
|             | บริษัท ทีวีเทเลคอม จำกัด                 |                 |
+-------------+-------------------------------------+-----------------+

-   สายธุรกิจที่ดำเนินงานภายใต้บริษัท อินเตอร์เนชั่นแนล รีเสริช คอร์ปอเรชั่น จำกัด (มหาชน)

1.  กลุ่มธุรกิจระบบเทคโนโลยีสารสนเทศและการสื่อสาร(System Integration Business
    Department: SI)

  สายธุรกิจโทรคมนาคม (Telecommunication: Telecom)

  ดำเนินธุรกิจการเป็นที่ปรึกษา ออกแบบ จัดหาอุปกรณ์ ติดตั้ง บริหารโครงการ
  และบำรุงรักษาด้านระบบสื่อสารโทรคมนาคมแบบครบวงจร
  โดยนำเสนอเฉพาะอุปกรณ์ที่มีชื่อเสียงระดับชั้นนำของโลก
  และมีทีมงานที่มีประสบการณ์และผลงานเป็นที่ยอมรับในตลาด
  เพื่อตอบสนองความต้องการของลูกค้าองค์กรขนาดใหญ่ได้อย่างมีประสิทธิภาพมากที่สุด

2.  กลุ่มธุรกิจระบบเทคโนโลยีสารสนเทศและการสื่อสาร(System Integration Business
    Department: SI)

  สายธุรกิจโครงการเทคโนโลยีสารสนเทศระดับองค์กร (Enterprise Information
  Technology Business Department: EIT)

  ดำเนินธุรกิจด้านการออกแบบติดตั้ง
  บริการให้คำปรึกษาและแก้ไขปัญหาด้านระบบเทคโนโลยีสารสนเทศระดับองค์กร
  กับงานด้านไอทีแบบครบวงจร(Integrated IT Solution) โดยการบริหารโครงการ
  (Project Management) เพื่อบริการแบบใช้งานได้ทันที (Turnkey System)
  ตามความต้องการของลูกค้า

3.  สายธุรกิจการผลิตซ้ำซอฟต์แวร์ (Authorized Replication Business Department:
    AR)

  ดำเนินธุรกิจด้านการผลิตซ้ำซอฟต์แวร์ของบริษัท Microsoft ประเภทเฉพาะผู้ประกอบเครื่อง
  (OEM/DSP) แต่เพียงผู้เดียวในประเทศไทย โดยปัจจุบันมีการพัฒนาเทคโนโลยีการผลิตเป็น
  ระบบ Print on Demand, POD) เพื่อป้องกันการปลอมแปลง นอกจากนี้
  ยังให้บริการด้านการพิมพ์ บนวัตถุผิวโค้งต่าง ๆ (Pad Printing) อีกด้วย

-   ธุรกิจที่ดำเนินงานภายใต้บริษัท ไอที ดิสทริบิวชั่น จำกัด

  สายธุรกิจช่องทางจัดจำหน่ายสินค้าไอทีประเภทผลิตภัณฑ์ระดับองค์กร (IT Distribution
  Company: ITDC)

  ไอที ดิสทริบิวชั่น
  ได้ปรับเปลี่ยนธุรกิจการจัดจำหน่ายสินค้าไอทีและอุปกรณ์เครือข่ายให้เน้นเฉพาะการทำตลาดสินค้าประเภทสำหรับองค์กร
  (Professional/Enterprise Products) แต่เพียงอย่างเดียว
  และสร้างความสามารถหลักขององค์กรให้เป็นผู้เชี่ยวชาญด้านเทคนิคและให้คำปรึกษาเกี่ยวกับการติดตั้งใช้งานและแก้ปัญหาเกี่ยวสินค้าที่บริษัทเป็นตัวแทนจำหน่ายซึ่งเน้นไปในเรื่องสินค้าเพื่อความปลอดภัยเครือข่ายและระบบไอที
  รวมถึงระบบเครือข่ายไร้สายที่มีความปลอดภัยสูง
  เพื่อรองรับแนวโน้มไลฟ์สไตล์การทำงานแบบไม่ยึดติดกับสถานที่ (Mobility)
  การทำงานนอกสถานที่ (Remote Access) การทำงานจากสำนักงานสาขา
  ตลอดจนการทำงานระหว่างเดินทาง สินค้าที่บริษัทได้เป็นตัวแทนจำหน่ายได้แก่ Fortinet,
  Enterasys, Aruba Wireless Networks, Bluecoat และ CommScope เป็นต้น
  นอกจากนี้บริษัทยังเน้นการสร้างและให้บริการที่เพิ่มคุณค่าให้กับช่องทางการจัดจำหน่ายและลูกค้าผู้ใช้งานทั้งก่อนและหลังการขาย

-   ธุรกิจที่ดำเนินงานภายใต้บริษัท อินเตอร์เนชั่นแนล ซอฟต์แวร์ เดเวลลอปเม้นท์ จำกัด

  สายธุรกิจการพัฒนาซอฟต์แวร์ (Software Development Business Unit: ISD)

  ดำเนินธุรกิจการพัฒนาซอฟต์แวร์ตามความต้องการของลูกค้า (Customization
  Development) พัฒนาซอฟต์แวร์เพื่อการนำข้อมูลจากแหล่งต่าง ๆ ในองค์กร (Extract
  Transform and Loading) มาจัดเก็บเป็นฐานข้อมูลกลาง (Data Warehouse)
  เพื่อใช้ในการวิเคราะห์แนวโน้มต่าง ๆ ที่สำคัญในเชิงธุรกิจ (Data Mining)
  และการติดตั้งระบบซอฟต์แวร์ (Software Implementation) เช่น ระบบ Workflow
  Automation, Document Imaging, Document Management

-   ธุรกิจที่ดำเนินงานภายใต้บริษัท อินเทลลิเจ็นท์ เอ็นเตอร์ไพรส์ คอมพิวติ้ง จำกัด

  สายธุรกิจบริการให้คำปรึกษาพัฒนาระบบสารสนเทศ (Intelligent Enterprise
  Computing: INEC)

  ดำเนินธุรกิจการให้บริการ(Service) ด้าน ระบบสารสนเทศ
  พร้อมทั้งให้คำปรึกษาและแก้ปัญหาให้กับงานด้านไอทีแบบครบวงจร (IT Total Service
  Solutions) โดยการนำเสนอบริการระบบเทคโนโลยีสารสนเทศให้กับลูกค้า
  และสามารถให้บริการแบบเบ็ดเสร็จ (Turnkey Solution) ทั้งหมด 3 ประเภทหลักๆ คือ

1.  ธุรกิจบริการหลังการขายโดยรับประกัน

2.  ธุรกิจบริการหลังการขายโดยสัญญาการบริการบำรุงรักษา

3.  การให้บริการครบวงจรทั้งระบบสารสนเทศ(Total IT Outsourcing Service)

-   ธุรกิจที่ดำเนินงานภายใต้บริษัท ทีวี เทเลคอม จำกัด

  สายธุรกิจระบบสนับสนุนธุรกิจโทรคมนาคม (TV Telecom: TVT)

  ดำเนินธุรกิจระบบสนับสนุนธุรกิจโทรคมนาคม (Telecommunication’s Business
  Supporting System) โดยการเป็นที่ปรึกษา ออกแบบ จัดหาอุปกรณ์ ติดตั้ง พัฒนาระบบ
  บริหารโครงการ และบำรุงรักษาด้านระบบสนับสนุนการดำเนินธุรกิจ (Business Supporting
  System หรือ BSS) ให้แก่หน่วยงานที่ให้บริการโทรคมนาคมที่ทันสมัยแบบครบวงจร ได้แก่
  ระบบบิลลิ่ง สำหรับบริการโทรศัพท์เคลื่อนที่ (Billing System for Mobile Business)
  ระบบคงสิทธิ์เลขหมายโทรศัพท์เคลื่อนที่ (Mobile Number Portability System) เป็นต้น

โครงสร้างธุรกิจ

บริษัท มีนโยบายเปิดโอกาสในการลงทุนในบริษัทอื่น โดยการเข้าไปลงทุนเพิ่มศักยภาพ
สร้างมูลค่าเพิ่ม (Value Added ) และเอื้อประโยชน์ (Synergy) ให้กับบริษัท ทั้งนี้
จะอยู่ในกรอบธุรกิจสารสนเทศเท่านั้น เพื่อเป็นการดำรงจุดยืนของบริษัท
ที่ต้องการขยายการให้บริการแบบครบวงจร (Total Solution) ในด้านสารสนเทศให้กับลูกค้า
โดยบริษัท มีนโยบายเข้าถือหุ้น ร้อยละ 100 ในบริษัทที่เข้าไปลงทุน แต่อย่างไรก็ตาม บริษัท
ก็เปิดโอกาสในการร่วมลงทุน
หากผู้ร่วมทุนมีศักยภาพในการสร้างมูลค่าเพิ่มและเอื้อประโยชน์ให้กับบริษัท ดังเช่น
ผู้บริหารของบริษัท อินเทลลิเจ้นท์ เอ็นเตอร์ไพรส์ คอมพิวติ้ง จำกัด เป็นต้น
โดยบุคคลที่อาจมีความขัดแย้งจะไม่เข้าไปถือหุ้นเกินร้อยละ 10
ในบริษัทย่อยหรือบริษัทร่วมทุนดังกล่าว

หมายเหตุ - เพิ่มสัดส่วนการถือหุ้นใน บริษัท อินเตอร์เนชั่นแนล ซอฟต์แวร์ เดเวลลอปเม้นท์ จำกัด

จากร้อยละ 60.00 เป็นร้อยละ 99.99 เมื่อวันที่ 7 พฤศจิกายน 2546

  - จดทะเบียนจัดตั้งบริษัทย่อยใหม่ คือ บริษัท อินเทลลิเจ็นท์ เอ็นเตอร์ไพรส์ คอมพิวติ้ง จำกัด

  โดยมีสัดส่วนการถือหุ้นร้อยละ 60 และกลุ่มผู้บริหาร INEC ร้อยละ 40 เมื่อวันที่ 3 ธันวาคม
  2547

  และเป็นร้อยละ 92 เมื่อวันที่ 1 กุมภาพันธ์ 2549

ปัจจุบัน บริษัท ไม่มีบุคคลที่อาจมีความขัดแย้งทางผลประโยชน์ถือหุ้นในบริษัท ISD และบริษัท INEC

3.3 โครงสร้างรายได้

โครงสร้างรายได้ของกลุ่มบริษัท สำหรับงวดปี 2552-2555 แยกตามบริษัท
มีรายละเอียดดังตารางนี้

[TABLE]

โครงสร้างรายได้ของกลุ่มบริษัท สำหรับงวดปี 2552 - 2555 แยกตามส่วน ธุรกิจที่เป็นโครงการ
และไม่เป็นโครงการ มีรายละเอียดดังตารางนี้

หน่วย : พันบาท

  ------------------------------------ --------- ----------- ----------- ---------
  ประเภทธุรกิจ                           2552      2553        2554        2555

  รายได้จากธุรกิจประเภทโครงการ            455,960   961,181     978,912     568,981

  รายได้จากธุรกิจประเภทที่ไม่ใช่โครงการ       175,505   220,012     272,007     334,661

  รายได้อื่น                              27,803    20,455      20,555      8,809

  หัก รายการระหว่างกัน                    21,277    67,525      24,970      51,505

  รวมรายได้ของบริษัท และบริษัทย่อย           637,991   1,134,123   1,246,504   860,946
  ------------------------------------ --------- ----------- ----------- ---------

ในปี 2555 บริษัทฯและบริษัทย่อย มีรายได้จากส่วนธุรกิจประเภทโครงการร้อยละ 66.09
ของรายได้รวม และจากส่วนงานธุรกิจประเภทไม่ใช่โครงการร้อยละ 38.87 ของรายได้รวม
และมีรายได้อื่นร้อยละ 1.02 ของรายได้รวม และมีรายการระหว่างกัน ร้อยละ 5.98
ของรายได้รวม

3.4 เป้าหมายการดำเนินธุรกิจ

บริษัท IRCP ได้มุ่งมั่นดำเนินธุรกิจด้านเทคโนโลยีสารสนเทศและการสื่อสารมาโดยตลอด 27 ปี
โดยมีผลงานสำคัญในระดับประเทศจำนวนมาก และได้ขยายการดำเนินงานในด้านต่าง ๆ
ที่เกี่ยวข้องกับเทคโนโลยีสารสนเทศ และการสื่อสารโดยเฉพาะ
ซึ่งแบ่งเป็นกลุ่มธุรกิจประเภทโครงการ (Project Based Business Group)
และกลุ่มธุรกิจประเภทไม่ใช่โครงการ (Non-Project Based Business Group)
โดยมีหน่วยธุรกิจ (Business Unit) ทั้งหมด 7 หน่วย ทั้งนี้
เป็นการขยายศักยภาพในการดำเนินธุรกิจให้ครอบคลุมความต้องการของลูกค้าได้มากยิ่งขึ้น
และยังเป็นการกระจายความเสี่ยงของการดำเนินธุรกิจโดยไม่พึ่งพารายได้จากธุรกิจหรือลูกค้ากลุ่มใด
กลุ่มหนึ่งแต่เพียงอย่างเดียว

นอกจากนี้ บริษัท IRCP ยังได้ตั้งเป้าหมายที่จะเพิ่มสัดส่วนรายได้จากการบริการ (Professional
Service) ซึ่งครอบคลุมตั้งแต่การให้คำปรึกษา การพัฒนาซอฟต์แวร์ การบำรุงรักษาระบบ
การฝึกอบรม และบริการอื่น ๆ ให้มากขึ้น

สำหรับในปี พ.ศ. 2555 บริษัทได้กำหนดวิสัยทัศน์ พันธกิจ และเป้าหมาย ดังนี้

วิสัยทัศน์

“IRCP เป็นกลุ่มบริษัทที่มีธุรกิจหลากหลายด้าน ICT มีความเป็นผู้นำด้านคุณภาพ
และเป็นที่หนึ่งในทุกกลุ่มธุรกิจ”

พันธกิจ

เพิ่มจำนวนและรักษากลุ่มลูกค้า ซึ่งมีมูลค่าสูงหรือศักยภาพสูงเอาไว้ การขยายฐานลูกค้าทำได้โดย
การเสนอความแตกต่างจากคู่แข่งให้แก่ลูกค้า โดยเฉพาะอย่างยิ่ง
ด้วยการเน้นความเป็นผู้นำผลิตภัณฑ์ การพัฒนาคุณลักษณะเด่น
และการให้บริการลูกค้าด้วยความเป็นเลิศ โดยวิธี

1.  สร้างมูลค่าเพิ่มทางการเงิน ผู้ถือหุ้นจะได้มูลค่าของหุ้นที่เพิ่มขึ้นทุกปี
    และหรือมีผลตอบแทนในรูปเงินปันผล ที่ไม่น้อยกว่าอัตราดอกเบี้ยเงินฝาก
    และผู้ถือหุ้นมีความภาคภูมิใจในการมีส่วนร่วมในการเป็นเจ้าของบริษัท

2.  สร้างมูลค่าเพิ่มสำหรับลูกค้า โดยการพัฒนาระบบและการบริการใหม่ที่ตรงกับความต้องการ
    และให้บริการอย่างมืออาชีพ เพื่อให้ลูกค้าบรรลุผลสำเร็จจากการใช้งาน

3.  สร้างมูลค่าเพิ่มสำหรับพนักงาน โดยการพัฒนาความรู้
    บรรยากาศในการทำงานและผลตอบแทนให้ดียิ่งขึ้น

เป้าหมายการดำเนินธุรกิจ

บริษัท
มีเป้าหมายที่จะเติบโตเป็นบริษัทชั้นนำทางด้านเทคโนโลยีสารสนเทศและการสื่อสารอย่างครบวงจร
และจะเติบโตอย่างต่อเนื่องไปพร้อม ๆ กับการขยายตัวในภาคเทคโนโลยีสารสนเทศภายในประเทศ
และสามารถตอบสนองทุกความต้องการของการใช้เทคโนโลยีสารสนเทศของประเทศ โดยปัจจุบัน
IRCP เป็นที่ยอมรับจากลูกค้าว่าเป็นบริษัทที่ให้บริการด้าน Total ICT Solution
ที่ดีบริษัทหนึ่งในประเทศไทย และกำลังก้าวเข้าสู่การเป็น The Innovative Company
ด้วยการนำเสนอผลิตภัณฑ์และบริการที่ทันสมัย มีประสิทธิภาพสูงให้แก่ลูกค้าเพิ่มขึ้นอย่างไม่หยุดยั้ง

กลยุทธ์การแข่งขัน

เพื่อบรรลุต่อวิสัยทัศน์ พันธกิจ และเป้าหมายบริษัท ที่วางไว้ จึงได้กำหนดกลยุทธ์การแข่งขัน ดังนี้

1.  การขยายธุรกิจด้านไอซีทีที่สร้างมูลค่าเพิ่มให้แก่ลูกค้า ได้แก่
    การเพิ่มประสิทธิภาพการดำเนินธุรกิจ (Business Operation Efficiency)
    โดยใช้ระบบ Business Intelligent (Data Warehousing) ระบบ Customer
    Relationship Management (CRM) ระบบ Enterprise Resource Planning
    (ERP) เป็นต้น บริษัท IRCP
    จะเป็นผู้ให้บริการอย่างครบวงจรตั้งแต่การให้คำปรึกษาในการออกแบบระบบ (Consulting)
    การพัฒนาระบบ (Implementation) การบำรุงรักษา (Maintenance) และการฝึกอบรม
    (Training)

2.  การเพิ่มงบประมาณในการฝึกอบรม วิจัยและพัฒนา
    เพื่อสร้างศักยภาพของพนักงานในการรองรับการทำงานสำหรับโครงการขนาดใหญ่
    รวมถึงเทคโนโลยีใหม่ๆ ที่จะเกิดขึ้นในอนาคต เป็นการรองรับการขยายตัวของบริษัท
    ในระยะยาว

3.  การเพิ่มสัดส่วนรายได้ที่มาจากการให้บริการ (Professional Services)
    ซึ่งจะทำให้สามารถเพิ่มรายได้ อัตรากำไรขั้นต้น และสร้างรายได้อย่างต่อเนื่องได้มากขึ้น
    โดยมุ่งในลูกค้ากลุ่มหลักๆได้แก่ภาคราชการ รัฐวิสาหกิจ โทรคมนาคม พลังงาน และการศึกษา

3.5 ความเข้าใจพื้นฐานเกี่ยวกับธุรกิจของบริษัท

3.5.1 ภาพรวมการดำเนินธุรกิจของบริษัท IRCP

ลักษณะการดำเนินธุรกิจของแต่ละสายธุรกิจของบริษัท สามารถแยกได้เป็น 2 กลุ่มหลัก ได้แก่

  3.5.1.1 สายธุรกิจที่ดำเนินธุรกิจประเภทโครงการ ได้แก่

-   กลุ่มธุรกิจระบบเทคโนโลยีสารสนเทศและการสื่อสาร (SI) สายธุรกิจโทรคมนาคม
    (Telecom)

-   กลุ่มธุรกิจระบบเทคโนโลยีสารสนเทศและการสื่อสาร (SI)
    สายธุรกิจโครงการเทคโนโลยีสารสนเทศระดับองค์กร (EIT)

-   สายธุรกิจการพัฒนาซอฟต์แวร์ (ISD)

-   สายธุรกิจการให้บริการและพัฒนาระบบเทคโนโลยีสารสนเทศ (INEC)

-   สายธุรกิจระบบสนับสนุนธุรกิจโทรคมนาคม (TVT)

จากการที่บริษัท มีการแบ่งแยกการดำเนินงานที่ชัดเจนโดยแบ่งออกเป็นหลายสายธุรกิจ
ซึ่งแต่ละสายธุรกิจจะมีการดำเนินงานที่เป็นอิสระจากกัน
มีการเข้าประมูลงานเองโดยไม่เกี่ยวข้องกัน
เว้นแต่การดำเนินงานในบางโครงการจะมีการเอื้อประโยชน์ต่อกัน โดยการเข้าประมูลงานร่วมกัน
ซึ่งเป็นไปตามปกติธุรกิจ คือ กลุ่มธุรกิจระบบเทคโนโลยีสารสนเทศและการสื่อสาร (SI)
และสายธุรกิจการพัฒนาซอฟต์แวร์ (ISD)
สำหรับโครงการที่ต้องการความเชี่ยวชาญด้านการออกแบบโดยเฉพาะ
กลุ่มธุรกิจระบบเทคโนโลยีสารสนเทศและการสื่อสาร (SI) แต่ละสายธุรกิจ
จะประมูลงานโดยว่าจ้างสายธุรกิจ ISD เป็นผู้พัฒนาหรือเขียนโปรแกรม
ซึ่งเป็นการเอื้อประโยชน์ทางธุรกิจต่อกัน

  3.5.1.2 สายธุรกิจที่ดำเนินธุรกิจประเภทไม่ใช่โครงการ ได้แก่

-   สายธุรกิจการผลิตซ้ำซอฟต์แวร์ (AR)

-   สายธุรกิจช่องทางจัดจำหน่ายสินค้าไอทีประเภทผลิตภัณฑ์ระดับองค์กร (ITDC)

3.5.2 กลยุทธ์ของบริษัท IRCP

บริษัทเน้นคุณภาพสินค้าและเพิ่มมูลค่าการบริการ
สร้างความแตกต่างจากคู่แข่งด้วยการบริการครบวงจรและความสามารถในการเพิ่มมูลค่าสินค้าและบริการ
โดยใช้กลยุทธ์ต่าง ๆ ดังต่อไปนี้ เพื่อจุดประสงค์ในการเป็นบริษัทชั้นนำ
ในการให้บริการและเสนอสินค้าด้านเทคโนโลยีสารสนเทศอย่างครบวงจร
และจะเติบโตอย่างต่อเนื่อง พร้อมกับการขยายตัวในภาคเทคโนโลยีสารสนเทศในประเทศ

- ฐานลูกค้า : ลูกค้าเป้าหมายของบริษัท คือ
ลูกค้าขนาดใหญ่ที่มีความต้องการสินค้าและบริการที่มีคุณภาพเป็นหลักทำให้บริษัท
สามารถรักษาความสามารถในการทำกำไรของบริษัท ได้โดยมีความเสี่ยงที่จะมีหนี้เสียต่ำ นอกจากนี้
บริษัท พยายามรักษาฐานลูกค้าเดิมเพื่อให้มีการใช้บริการซ้ำ
โดยเน้นให้บริการและรักษาความสัมพันธ์กับลูกค้าอย่างต่อเนื่อง และขยายฐานลูกค้าใหม่
เพื่อให้บริษัท ขยายฐานรายได้ที่สม่ำเสมอ

- ความสมดุลของรายได้ : บริษัท
พยายามที่จะรักษาสมดุลของการเติบโตของรายได้จากธุรกิจที่เป็นโครงการ และที่

ไม่เป็นโครงการให้อยู่ในสัดส่วนที่ใกล้เคียงกัน
เพื่อลดความเสี่ยงของการพึ่งพารายได้จากโครงการซึ่งต้องมีการประมูล
ในขณะเดียวกันสามารถรองรับโครงการใหญ่ ๆ ซึ่งสร้างรายได้สูงให้บริษัท

- การขยายผลิตภัณฑ์และบริการ : ปัจจุบันบริษัทมี 7 สายธุรกิจ เป็นการกระจายความเสี่ยง
ทำให้บริษัท ไม่ต้องพึ่งพาธุรกิจใดธุรกิจหนึ่ง และมีความสามารถในการรองรับการเติบโตใหม่ ๆ ได้
เนื่องจากบริษัท มีสินค้าและบริการที่หลากหลาย โดยสนับสนุนการเกื้อกูลกัน (synergy)
ของสายธุรกิจต่าง ๆ ดังเช่น ธุรกิจพัฒนาซอฟต์แวร์ (ISD)
จะช่วยส่งเสริมและสร้างความแตกต่างให้ข้อเสนอของบริษัท
ช่วยให้สายธุรกิจอื่นชนะการประมูลโครงการอย่างต่อเนื่อง เป็นต้น

- การควบคุมค่าใช้จ่าย : บริษัท
จะควบคุมค่าใช้จ่ายให้อยู่ในระดับที่สมดุลกับการเพิ่มขึ้นทางด้านรายได้
โดยเฉพาะค่าใช้จ่ายทางด้านบุคลากร
การเพิ่มจำนวนพนักงานเพื่อรองรับปริมาณที่เพิ่มขึ้นจะได้รับการพิจารณาอย่างระมัดระวัง
การร่วมงานกับพันธมิตรสำหรับงานโครงการใหญ่ ๆ
ก็เป็นอีกวิธีหนึ่งที่ลดความจำเป็นในการเพิ่มจำนวนพนักงาน

- การร่วมงานกับพันธมิตร : สำหรับการประมูลในโครงการที่ต้องอาศัยความเชี่ยวชาญเฉพาะด้าน
บริษัท มีนโยบายร่วมมือกับบริษัทอื่นที่เชี่ยวชาญในสายงานต่าง ๆ กัน เป็นกรณีไป
ซึ่งทำให้เกิดประโยชน์สูงสุดต่อบริษัท คือ Consortium ของบริษัท
จะรวมผู้เชี่ยวชาญในหลายแขนงทำให้มีจุดแข็งเหนือคู่แข่งเป็นการเพิ่มศักยภาพในการประมูลงาน
รักษาค่าใช้จ่ายบุคลากรให้อยู่ในระดับที่ดูแลได้ เนื่องจากบริษัท
ไม่มีความจำเป็นต้องเพิ่มบุคลากรเพื่อรองรับการประมูลงานใหญ่ๆ
เป็นการลดความเสี่ยงด้านค่าใช้จ่ายอีกทางหนึ่ง